Държавен вестник, бр. 65, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  65
(2) В детските заведения се използват храни, 
които отговарят на изискванията за качество 
и безопасност съгласно Закона за храните и 
подзаконовите нормативни актове по неговото 
прилагане. Храните се придружават с докумен­
ти, доказващи тяхната безопасност, съгласно 
действащото законодателство.
Чл. 3. (1) Приемът на енергия и хранител­
ни вещества при децата на възраст от 3 до 7 
години се определя съгласно Наредба № 23 от 
2005 г. за физиологичните норми за хранене на 
населението (ДВ, бр. 63 от 2005 г.).
(2) За изчисляване на енергийната стойност 
на хранителния прием се използват следните 
енергийни еквиваленти:
1. един грам белтък доставя 4 ккал енергия;
2. един грам въглехидрати доставя 4 ккал 
енергия;
3. един грам мазнини доставя 9 ккал енергия.
Чл. 4. При приготвянето на храна в заведе­
нията  по чл. 1 участва най-малко едно лице с 
образование или квалификация в областта на 
хранителните технологии.
Раздел II
Изисквания към предлаганите храни на децата 
на възраст от 3 до 7 години в детски заведения
Чл. 5. (1) За осигуряване на здравословно 
хранене на децата в заведенията по чл. 1 се пре­
поръчват стойностите за среднодневен прием на 
енергия, общ белтък, мазнини и въглехидрати, 
посочени в приложение № 1.
(2) Разпределението на енергийното съдър­
жание на храната за отделните хранителни 
приеми при целодневно хранене е посочено в 
приложение № 2.
(3) В детските заведения, в които престоят 
на децата е до вечеря, хранителният режим е 
четирикратен и включва сутрешна закуска, обяд 
и две подкрепителни закуски – преди и след обяд. 
Чл. 6. (1) Храната в заведенията по чл. 1 се 
предлага по предварително изготвени дневни и 
седмични менюта, разработени в съответствие 
с изискванията на тази наредба.
(2) Менютата по ал. 1 се изготвят с участи­
ето на медицински специалист и/или технолог 
по хранене.
(3) Менюто в детски заведения, в които се 
отглеждат деца със здравословни проблеми, нуж­
даещи се от диетично хранене, се съобразява с 
изискванията за диетично хранене в зависимост 
от заболяванията на децата.  
(4) При разработване на менюта се използват 
препоръчителни среднодневни продуктови набо­
ри, посочени в приложение № 3. При целодневно 
хранене се включват 100 % от количествата 
на продуктите, а при четирикратен режим на 
хранене (без вечеря) се включват 75 % ± 5 % 
от количествата на продуктите.
Чл. 7. Не се допуска използването и пред­
лагането на храна, приготвена и останала от 
предишния ден. 
Чл. 8. Приемът на разнообразна храна се 
осигурява чрез ежедневно включване в менюто 
на най-малко по един представител от следните 
групи храни:
1. зърнени храни и картофи;
2. зеленчуци;
3. плодове;
4. мляко и млечни продукти;
5. богати на белтък храни – месо, птици, 
риба, яйца, бобови храни.
Чл. 9. (1) Приемът на зърнени храни и кар­
тофи се осигурява чрез:
1. ежедневно включване в основните хране­
ния – сутрешна закуска, обяд и вечеря (когато се 
предлага), на поне един представител от групата 
на зърнените храни (хляб, хлебни, макаронени, 
тестени изделия, ориз, жито, овесени ядки, елда, 
просо, царевица) и/или картофи;
2. включване на пълнозърнести продукти 
(пълнозърнест хляб, хлебни, макаронени и тес­
тени изделия от пълнозърнесто брашно, овесе­
ни ядки, жито, елда, просо и др.) най-малко в 
четири хранителни приема седмично.
(2) Предлаганите хлебни, тестени и картофени 
изделия трябва да са с ниско съдържание на 
мазнини, сол и/или захар.
Чл. 10. (1) Приемът на плодове и зеленчуци 
се осигурява чрез ежедневно включване в ме­
нюто на най-малко общо 300 грама зеленчуци и 
плодове за децата на възраст от 3 до 5 години и 
350 грама за децата на възраст от 5 до 7 години, 
при целодневно хранене.
(2) Подкрепителната закуска преди обяда 
е само от пресни плодове – цели, нарязани, 
настъргани или като плодова салата. 
(3) При предлагането на плодове и зеленчуци 
се спазват следните изисквания:
1. включване в менюто според сезона пре­
димно на пресни зеленчуци и пресни плодове 
(цели, нарязани, настъргани, като салата или 
прясно изцеден сок);
2. препоръчително е предлагането на замра­
зени зеленчуци и плодове, пред стерилизирани;
3. стерилизираните зеленчуци да са с ниско 
съдържание на сол и мазнини, а стерилизира­
ните плодове – с ниско съдържание на захар, 
без синтетични подсладители и синтетични 
оцветители;
4. изсушени плодове и зеленчуци могат да се 
предлагат както самостоятелно, така и в състава 
на многокомпонентни храни;
5. туршии могат да бъдат включвани в менюто 
само през зимния сезон и само при целодневно 
хранене, до един път седмично;
6. препоръчително е предлагането на кон­
фитюри и мармалади с над 60 % плодово съ­
държание;
7. не се допуска предлагане на плодови слад­
ка и конфитюри със съдържание на добавена 
захар над 50 %.